CELEX: 62009CA0379
Language: da
Date: 2011-03-10 00:00:00
Title: Sag C-379/09: Domstolens dom (Tredje Afdeling) af 10. marts 2011 — Maurits Casteels mod British Airways plc (anmodning om præjudiciel afgørelse fra Arbeidshof te Brussel — Belgien) (Arbejdskraftens frie bevægelighed — artikel 45 TEUF og 48 TEUF — social sikring af vandrende arbejdstagere — beskyttelse af supplerende pensionsrettigheder — manglende handling fra Rådets side — arbejdstager ansat i flere på hinanden følgende perioder hos den samme arbejdsgiver i flere medlemsstater)

7.5.2011   
            
            
               DA
            
            
               Den Europæiske Unions Tidende
            
            
               C 139/5
            
         Domstolens dom (Tredje Afdeling) af 10. marts 2011 — Maurits Casteels mod British Airways plc (anmodning om præjudiciel afgørelse fra Arbeidshof te Brussel — Belgien)
   (Sag C-379/09) (1)
   
   (Arbejdskraftens frie bevægelighed - artikel 45 TEUF og 48 TEUF - social sikring af vandrende arbejdstagere - beskyttelse af supplerende pensionsrettigheder - manglende handling fra Rådets side - arbejdstager ansat i flere på hinanden følgende perioder hos den samme arbejdsgiver i flere medlemsstater)
   2011/C 139/08
   Processprog: nederlandsk
   
      Den forelæggende ret
   
   Arbeidshof te Brussel
   
      Parter i hovedsagen
   
   
      Sagsøger: Maurits Casteels
   
      Sagsøgt: British Airways plc
   
      Sagens genstand
   
   Anmodning om præjudiciel afgørelse — Arbeidshof te Brussel — fortolkning af artikel 39 Ef og 42 EF samt af Rådets direktiv 98/41/EF af 18. juni 1998 om registrering af de ombordværende på passagerskibe, som sejler til og fra havne i Fællesskabets medlemsstater (EFT L 209, s. 46) — Rådets manglende handling — arbejdstager, der i flere på hinanden følgende perioder er ansat på forskellige af den samme arbejdsgivers driftssteder i forskellige medlemsstater (uden for rammerne af en udstationering), og hver gang er omfattet af den ordning for supplerende pensioner, der gælder på driftsstedet
   
      Konklusion
   
   
               1)
            
            
               Artikel 48 TEUF er ikke umiddelbar anvendelig og kan derfor ikke påberåbes af en privat over for en arbejdsgiver fra den private sektor i en retstvist ved de nationale retter.
            
         
               2)
            
            
               Artikel 45 TEUF skal fortolkes således, at den i forbindelse med den obligatoriske anvendelse af en kollektiv overenskomst er til hinder for:
               
                           —
                        
                        
                           at der ved fastlæggelsen af perioden for erhvervelse af definitive krav på supplerende pensionsydelser i en medlemsstat ikke tages hensyn til tjenesteår, der er tilbagelagt af en arbejdstager for den samme arbejdsgiver på dennes driftssteder i forskellige medlemsstater og i henhold til samme overordnede ansættelsesaftale, og
                        
                     
                           —
                        
                        
                           at en arbejdstager, der er blevet overflyttet fra sin arbejdsgivers driftssted i en medlemsstat til den samme arbejdsgivers driftssted i en anden medlemsstat, anses for at være udtrådt af denne arbejdsgivers tjeneste efter eget ønske.
                        
                     
         
      (1)  EUT C 312 af 19.12.2009.